Document ID: 31997R2390

31997R2390
L 330/12
JURNALUL OFÍCIAL AL UNIUNII EUROPENE
REGULAMENTUL (CE) NR. 2390/97 AL COMISIEI
din 1 decembrie 1997
de modificare a Regulamentului (CEE) nr. 2213/83 de stabilire a standardelor de calitate pentru ceapă și pentru cicoarea witloof
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 2 alineatul (2),
întrucât Regulamentul (CE) nr. 2448/95 al Comisiei din 10 octombrie 1995 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (2) a stabilit noi coduri NC; întrucât este necesar să se actualizeze descrierea cepei și a cicorii witloof, astfel cum a fost definită în Regulamentul (CEE) nr. 2213/83 al Comisiei din 28 iulie 1983 de stabilire a standardelor de calitate pentru ceapă și cicoare witloof (3), modificat ultima dată de Regulamentul (CE) nr. 888/97 (4);
întrucât Regulamentul (CEE) nr. 2213/83 a dat loc la interpretări diferite din partea operatorilor de pe piață în ceea ce privește starea de germinație a cepei; întrucât este necesar să se modifice Regulamentul (CEE) nr. 2213/83, cu scopul de a formula o definiție corespunzătoare;
întrucât măsurile prevăzute de prezentul regulament sunt în conformitate cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 2213/83 se modifică după cum urmează.
1.
La articolul 1, primul paragraf se înlocuiește cu următorul text:
„Normele de comercializare referitoare la ceapă, care sunt reglementate de codul NC 0703 10 19, și la cicoarea witloof, care sunt reglementate de codul NC 0705 21 00, sunt incluse în anexele I și II.”
2.
Anexa I se modifică după cum urmează.
În partea a II-a „Dispoziții referitoare la calitate”, la punctul (B), „Clasificare”:
-
la punctul (i), a doua liniuță de la paragraful al doilea se înlocuiește cu următoarea liniuță:
„-
negerminate (fără germeni vizibili la exterior),”;
-
la punctul (ii), a doua liniuță de la paragraful al doilea se înlocuiește cu următoarea liniuță:
„-
început de germinare vizibil la exterior (în limita a 10 % în număr sau în greutate pe unitate de prezentare),”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 decembrie 1997.

Labels: 7
3
17